Pangeran Antasari (lair ing Kayu Tangi, Kasultanan Banjar, 1797 utawa 1809. – tilar donya ing Bayan Begok, Indhiya Nèderlan, 11 Oktober 1862) yaiku kagolong piyantun pajuang Pahlawan Nasional Indonésia.

Panjenengané misuwur karan jeneng Sultan Banjar. Pada 14 Maret 1862, uga dinobatake kanggo mandhegani pamrèntahan Ndhuwur ing Kasultanan Banjar (Sultan Banjar) kanthi nyandang gelar Panembahan Amiruddin Khalifatul Mukminin ing ngarepan suku dayak lan adipati (gubernur) panguasa tlatah Dusun Ndhuwur, Kapuas lan Kahayan yaiku Tumenggung Surapati/Tumenggung Yang Pati Jaya Raja.

Silsilah 
Nalika isih nom panjenengané karan jeneng Gusti Inu Kartapati. Ibune Pangeran Antasari yaiku Gusti Hadijah binti Sultan Sulaiman. Bapaké Pangeran Antasari yaiku Pangeran Masohut (Mas'ud) bin Pangeran Amir. Pangeran Amir iku putrane Sultan Muhammad Aliuddin Aminullah kang ora bisa munggah singgasana ing taun 1785. Panjenengane diusir déning waline dhéwé, Pangeran Nata, kang kanthi panjurung Walanda nganggep panjenengané minangka Sultan Tahmidullah II. Pangeran Antasari duwé putra cacahé 3 lan putri kang cacahé 8. Pangeran Antasari duwé adhi wadon karan jeneng Ratu Antasari utawa Ratu Sultan Abdul Rahman kang nikah karo Sultan Muda Abdurrahman bin Sultan Adam nanging séda dhisik sadurungé duwé katurunan.

Pati 
Pangeran Antasari séda tanggal 11 Oktober 1862 ing Tanah Kampung Bayan Begok, Sampirang. Sadurungé séda, panjenengané lara paru-paru lan cacar sawisé pertempuran ing ngisor Bukit Bagantung, Tundakan.
Menjelang wafatnya, beliau terkena sakit paru-paru dan cacar yang dideritanya setelah terjadinya pertempuran di bawah kaki Bukit Bagantung, Tundakan. Perjuangane ditrusake déning putrane kang jenenge Sultan Muhammad Seman.

Sawisé dikubur suwéné kurang luwih 91 taun ing laladan kali Barito, déning rakyat Banjar lan pasarujukan kaluwargane, tanggal 11 November 1958 kerangkane Pangeran Antasari diangkat. Sing isih wutuh yaiku balung cumplung, tempurung dhengkul, lan rambut kang cacahé mung pirang iji. Banjur kerangka iki dikubur manèh ing Taman Makam Perang Banjar, Kalurahan Surgi Mufti, Banjarmasin.

Pangeran Antasari kanugrahan bebungah minangka Pahlawan Nasional lan Kamardhikan déning pamaréntah Republik Indonesia dhedhasar SK No. 06/TK/1968 ing Jakarta, tanggal 27 Maret 1968. Jeneng Antasari diabadikake ing Korem 101/Antasari lan sesebutan kanggo Kalimantan Kidul yaiku Bumi Antasari. Kanggo manuhaké Pangeran Antasari marang masarakat nasional, Pemrentah mawi Bank Indonésia (BI) nyithak lan ngabadikake jeneng uga gambar Pangeran Antasari ing dhuwit kertas nominal Rp 2.000.

Pranala njaba 
 Perang Banjar (1859-1905) 2
 SEMANGAT, PERJUANGAN, DAN KETOKOHAN P. ANTASARI DALAM DE BANDJERMASINCHE KRIJG 
 Silsilah Antasari
 Perang Banjar
 memuat tentang Pangeran Perbatasari 
 Asrama Kalsel Pangeran Antasari
 Sekilas mengenai Pangeran Antasari
 Perang Sabil Versus Perang Salib, Oleh Abdul Qodir Jaelani. Penerbit Yayasan Pengkajian Islam Madinah al-Munawarah 1420 H/ 1999 M.
 Van Rees WA. 1865. De Bandjarmasinsche Krijg van 1859-1863, Arnhem: Thieme.
 M. Gazali Usman, Karajan Banjar: Sajarah Perkembangan Pulitik, Ékonomi, Perdagangan dan Agama Islam, Banjarmasin: Lambung Mangkurat Press, 1994.
 R. L. de Haes, Eenige opmerkingen over het werk getiteld: de Bandjermasinsche Krijg van 1859 tot 1863, D. Noothoven Van Goor, 1866

Cathetan suku 

Lair 1809
Pati 1862
Pahlawan nasional Indonésia
Perang Banjar
Sultan Banjar
Tokoh saka Kabupatèn Banjar
Tokoh Banjar